Γενικά, καλύτερα είναι να δημιουργούνται πρώτα τα ομοθεματικά λήμματα και μετά οι κατηγορίες. Μια κατηγορία δικαιολογεί την ύπαρξή της όταν περιέχει 2-3 τουλάχιστον λήμματα. Αν δεν υπάρχουν λήμματα να ενταχθούν σε μία κατηγορία, αυτή δεν έχει λόγο ύπαρξης (δίνει επιπλέον άσχημη εικόνα).
Αρχικά ψάξτε στη σελίδα με όλες τις κατηγορίες και σιγουρευτείτε ότι η κατηγορία δεν υπάρχει ήδη· κατηγορίες με ίδιο αντικείμενο και διαφορετικό όνομα προκαλούν σύγχυση. Αν δεν υπάρχει, στο τέλος του λήμματος συμπεριλάβετε σύνδεσμο με την κατηγορία που θέλετε και πατήστε "Αποθήκευση". Πατήστε στον κόκκινο σύνδεσμο της Κατηγορίας που θα εμφανιστεί. Στο παράθυρο επεξεργασίας που θα ανοίξει, μπορείτε είτε να γράψετε μια σύντομη περιγραφή και να πατήσετε "Αποθήκευση" είτε (το προτιμότερο) να την κάνετε υποκατηγορία σε άλλη: γράψτε έναν σύνδεσμο κατηγορίας με το όνομα της κατηγορίας στην οποία θα τη συμπεριλάβετε και πατήστε "Αποθήκευση".